Trumeno doktrina
Trumeno doktrina – JAV prezidento Hario Trumeno 1947 m. kovo 12 d. paskelbta užsienio politikos programa. Pagal ją JAV įsipareigojo palaikyti Graikiją ir Turkiją ekonomiškai ir karinėmis priemonėmis, apsaugant jas nuo patekimo į sovietų įtakos sferą. H. Trumenas, palaikomas senatoriaus Arthur H. Vandenberg ir respublikonų kontroliuojamo Kongreso, doktriną paskelbė po Graikijos prezidento vizito. Trumeno doktrina JAV užsienio politiką nukreipė sovietų ekspansijos sulaikymo kryptimi. JAV įsipareigojo padėti kovojančioms su komunistais demokratinių šalių vyriausybėms. Taip pat pasisakė už Vakarų pasaulio valstybių išsaugojimą. Turkija ir Graikija išliko demokratinėmis. Šia naująja programa buvo užbaigta ankstesnė JAV vykdyta izoliacinė Monro doktrina.